Dana White
**Dana Frederick White Jr.** (sündinud 28. juulil 1969) on Ameerika ärimees ja Ultimate Fighting Championshipi (UFC) praegune president, mis on suurim sportliku vabavõitluse (MMA) organisatsioon maailmas. 

White’i juhtimisel on UFC kasvanud mitme miljardi suuruseks populaarseks rahvusvaheliseks ettevõtteks ning 2019. aasta augustis hinnati White’i netoväärtuseks 500 miljonit dollarit.

Varasem elu ja haridus
----------------------

Dana White Jr. sündis 28. juulil 1969 USA Connecticuti osariigis Manchesteris June’i ja Dana White’i pojana. Dana White Jr. ja õde Kellyt kasvatasid suurema osa lapsepõlvest nende ema June ja tema perekond. Ta hakkas poksiga tegelema 17-aastaselt ning lõpetas Maine'i osariigis asuva Hermoni keskkooli 1987. aastal.

White elas nooremas eas Massachussettsis. Ta läks Bostonist Las Vegasesse pärast gangsteri Whitey Bulgeri ja tema kaaslase Kevin Weeksi ähvardusi. White ütleb: "Weeks ütles, et ma olen neile raha võlgu. Kevin Weeks oli Whitey parem käsi. See oli ligi 2500 dollarit, kuid tol hetkel tundus see mulle nagu 25 000 dollarit. Weeks nõudis minult raha, kuid mina neile ei maksnud. See kestis mõnda aega, kui ühel päeval olin kodus ning nad helistasid mulle ja nõudsid, et homme kella üheks oleks raha olemas. Ma katkestasin kõne ning helistasin Deltasse ja ostsin lennupileti Vegasesse."

Karjäär
-------

### Ultimate Fighting Championship (UFC)

Töötades Tito Ortizi ja Chuck Lidelli mänedžerina, kohtas White Semaphore Entertainment Groupi (Ultimate Fighting Championshipi emaettevõte) omanikku Bob Meyerwitzi. Kui White sai teada, et Meyerwitz plaanib UFC maha müüa, võttis ta ühendust lapsepõlve sõbra Lorenzo Fertittaga, Station Casinose juhi ja kaasasutajaga ning endise Nevada State Athletic komisjoni liikmega ning uuris, kas ta oleks huvitatud firma ostmisest. 2001. aasta jaanuaris ostsid Lorenzo ja tema vanem vend Frank UFC 2 miljoni dollari eest ära, mis sai hiljem Zuffa tütarettevõtteks. White määrati firma presidendiks.

White on öelnud, kui tema ja Fertittad ostsid UFC ära, siis kõik, mis nad said oli brändi nimi "UFC" ning vana ringi. Eelmised omanikud olid firma varad ära andnud selleks, et vältida pankrotti, isegi koduleht UFC.com müüdi firmale User Friendly Companies. Aja möödudes sai UFC edukaks ettevõtteks ning 2015. aastal oli firma kogutulu 600 miljonit dollarit. 2016. aasta juulis müüdi Zuffa 4,025 miljardi dollari eest WME-IMG-le. White omas firmast 9% müümise ajal. White jätkas ettevõtte presidendina ja talle anti ka osa uuest ärist.

2017. aasta mais andis UFC teada, et White hakkab tegema saatesarja "Dana White Contender". Saadet saab näha eksklusiivselt UFC Fight Passi (ettevõtte digitaalse edastusteenuse) kaudu, mis on eraldi litsentseeritud. Saade annab lootustandvatele vabavõitlejatele võimaluse näidata oma oskusi selleks, et teenida oma koht välja UFC-s.

18. märtsil 2019 teatas White, et sõlmis uue seitse aastat kestva lepingu UFC-ga.

Isiklik elu
-----------

White tutvus oma tulevase abikaasa Anne’iga 8. klassis ja nad abiellusid 1996. aastal. Neil on pojad Dana III ja Aidan ja üks tütar Savannah. White hindab privaatsust ning selle tõttu hoiab ta Anne’i avalikust tähelepanust eemal. 2006. aastal ostis White 1,95 miljoni dollari eest häärberi Frank Fertitta III-lt Pine Island Courtile Las Vegasesse. 2016. aasta oktoobri ja 2017. aasta juuni vahel ostis White samasse piirkonda 6,2 miljoni dollari ulatuses veel kolm häärberit.

### Heategevus

2010. aastal annetas White 50 000 dollarit maksa siirdamiseks Tuptim Jadnooleumile. Ta oli Phuketis Muay Thaid ja MMA-d õpetava treeneri "Kru Nai" Rattanachai tütar.

2011. aastal annetas White 100 000 dollarit keskkoolile, kus ta ise õppis, et finantseerida spordirajatiste renoveerimist.

### Terviseprobleemid

2012. aasta maikuus avaldas White, et tal on diagnoositud Meniere’i haigus, neuroloogiline häire. White’i sõnul sai ta haiguse noorena ühes kakluses osalemise tagajärjel.

Viited
------

1. ↑  Tabuena, Anton (14. juuli 2014). "Video: Learn Dana White's full name, and the first street fight he ever organized". *Bloody Elbow*. Vaadatud 08.12.2019.
2. ↑  Boice, Danny (3. aprill 2014). "Boxer To Entrepreneur: How Dana White Became The Champ Of Mixed Martial Arts". *Forbes*. Vaadatud 08.12.2019.
3. ↑  Western, Dan. "Dana White Net Worth". *Wealthy Gorilla*. Vaadatud 08.12.2019.
4. 1 2  Knapp, Brian (15. oktoober 2017). "5 Things You Might Not Know About Dana White". *Sherdog*. Vaadatud 08.12.2019.
5. ↑  UFC (9. märts 2014). "Fight Night London: Dana White Post-Fight Presser Scrum". *Youtube*. Vaadatud 08.12.2019.
6. ↑  Clark, Ernie (3. mai 2011). "UFC President Dana White gives $100,000 to fix up Hermon athletic complex". *Bangor Daily News*. Vaadatud 08.12.2019.
7. ↑  Dupont, Kevin Paul (16. jaanuar 2016). "UFC president Dana White has deep bond with Boston". *Boston Globe*. Vaadatud 08.12.2019.
8. ↑  Martin, Damon (10. september 2015). "Dana White had his own 'Black Mass' experience with Whitey Bulger". *Fox Sports*. Vaadatud 08.12.2019.
9. 1 2 3  Rovell, Darren & Okamoto, Brett (11. juuli 2016). "UFC sold to WME-IMG in unprecedented deal". *ESPN.com*. Vaadatud 08.12.2019.`{{netiviide}}`: CS1 hooldus: mitu nime: autorite loend (link)
10. ↑  Bensinger, Graham (3. oktoober 2011). "UFC's Dana White on Alcoholic Dad, Donald Trump, the Mob, John McCain & New York". *HuffPost*. Vaadatud 08.12.2019.
11. ↑  McCarthy, Michael (10. aprill 2005). "Battles yield winning 'Fighter'". *USA Today*. Vaadatud 08.12.2019.
12. ↑  O'Reilly, Lara (11. juuli 2016). "The hugely popular mixed martial arts league UFC has been sold for $4 billion". *Business Insider*. Vaadatud 08.12.2019.
13. ↑  Martin, Damon (14 .juuni 2017). "Dana White receives promoter's license for new contender series separate from UFC". *Fox Sports*. Vaadatud 08.12.2019. `{{netiviide}}`: kontrolli kuupäeva väärtust: `|aeg=` (juhend)
14. ↑  Raimondi, Marc (18. märts 2019). "Dana White says he's extended his contract with the UFC for seven more years". *MMA Fighting*. Vaadatud 08.12.2019.
15. ↑  Nash, Brad (9. november 2018). "Everything You Need To Know About Dana White Before His GQ MOTY Appearance". *GQ*. Vaadatud 08.12.2019.
16. ↑  Adams, Jonathan (19. juuli 2016). "Dana White, UFC President: 5 Fast Facts You Need to Know". *Heavy.com*. Vaadatud 08.12.2019.
17. ↑  Segall, Eli (6. juuni 2017). "UFC chief Dana White buys 3 homes in exclusive Las Vegas area". *Las Vegas Review-Journal*. Vaadatud 08.12.2019.
18. ↑  Marrocco, Steven (5. jaanuar 2018). "Dana White opens up on $50,000 donation that helped save a young Thai girl's life". *MMAjunkie.com*. Vaadatud 08.12.2019.
19. ↑  Iole, Kevin (16. mai 2012). "Dana White diagnosed with Ménière's disease, misses first live UFC card in more than 11 years". *Yahoo Sports*. Vaadatud 08.12.2019.
20. ↑  Rogan, Joe (21. veebruar 2013). "Joe Rogan Experience #327 - Dana White". *Youtube*. Vaadatud 17.06.2019.